OpenLLM-France/wikimedia huggingface dataset:
# Jesús Glaria Jordán

    Artikulu hau aitari buruzkoa da; beste esanahietarako, ikus «Jesús Glaria».
Jesús Glaria Jordán edo Glaria IV (Alesbes, Nafarroa, 1942ko urtarrilaren 2 – L'Espluga de Francolí, Katalunia, 1978ko irailaren 19) Euskal Herriko futbolaria izan zen. Oberenan hasi eta lehen mailako Club Atlético de Madrid eta RCD Espanyolen aritu zen.

## Ibilbidea

Iruñeko Oberena Kirol Elkartean hasi eta gero Club Atlético de Madridek fitxatu zuen. 1960an lehen taldera pasatu zuten eta 1961eko otsailaren 19an debuta egin zuen liga txapelketan, Betisen kontra. Lehen denboraldi honetan taldeak Kopa irabazi zuen eta ligan bigarren geratu zen baina Glariak ez zuen jokatzeko aukera askorik izan. Hurrengo denboraldian Atléticok Europako Errekopa irabazi zuen; Madrilgo taldeak irabazi zuen nazioarteko lehen txapelketa izan zen.
1964-1965 denboraldian ere Kopa irabazi eta ligan bigarren geratu ziren; hurrengoan liga irabazi zuten. Madrilgo Atléticorekin Glariak 8 denboraldi eta 187 partida jokatu zituen liga txapelketan.
1968an Kataluniako RCD Espanyolek fitxatu zuen. Talde horrekin 7 denboralditan aritu zen. Lehenean taldea bigarren mailara jaitsi zen baina berriro lehen mailan 1972-1973an ligan hirugarren geratu ziren; kanpaina honetan Glariak Espanyolek FC Barcelonaren kontra Camp Noun lortu zuen lehen garaipena eman zion gola sartu zuen. 1974-1975 denboraldian erretiratu zen. Oro har 338 partida jokatu zuen lehen mailan eta 12 gol sartu zituen.
Glaria automobil istripuz hil zen 1978ko irailaren 19an; bere 10 urteko semea ere hil egin zen.

## Selekzioetan

Espainiako selekzioarekin 20 aldiz aritu zen. Debuta 1962ko azaroaren 1ean egin zuen Errumaniaren kontra.
Kataluniako futbol selekzioarekin ere behin aritu zen, 1968an.
| Selekzioa | Denboraldia | Partidak | Golak |
| Espainia | 1962–63 | 5 | - |
| Espainia | 1963–64 | 1 | - |
| Espainia | 1964–65 | 2 | - |
| Espainia | 1965–66 | 5 | - |
| Espainia | 1966–67 | 3 | - |
| Espainia | 1967–68 | - | - |
| Espainia | 1968–69 | 4 | - |
| Espainia | Oro har | 20 | - |

## Alesbestarra

Glariaren familian bost anaia futbolari profesionalak izan ziren; hortik dator "Glaria IV" deitzeko beharra. Alesbes jaioterrian urtero bere eta bere anaia Joséren ("Glaría I") omenezko harrobiko futbol txapelketa antolatzen da.

## Erreferentziak

* ↑ Antoni Closa, Jaume Rius. Selecció Catalana de Fútbol: nou dècades d'història, 1999 Editorial Jaume Rius. ISBN 8492294434

## Kanpo loturak

* (Gaztelaniaz) Glaría LFPren webgunean.
* (Gaztelaniaz) Glariaren fitxa estatuko selekzioko kide gisa.
* (Gaztelaniaz) Hall of fame perico: Jesús Glaría.
* Datuak: Q2707858
# Jesús Hermida

Jesús Hermida Pineda (1937ko ekainaren 27a, Ayamonte, Huelva – 2015eko maiatzaren 4a, Madril) espainiar kazetari bat izan zen. Bere ibilbide profesionalaren hasieran TVE espainiar telebista kateko New York hiriko berriemalea izan zen, 1969ko uztailaren 21ean kate horrentzako gizakiaren Ilargirako ailegatzearen gaztelaniazko zuzeneko erretrasmisioa burutzeagatik ospetsu bilakatu zen. Hortik aurrera eta hamarkada luzez, ibilbide luze eta oparoa izan du.
* Datuak: Q5547586
* Multimedia: Jesús Hermida / Q5547586
# 2019ko Paris-Niza

2019ko Paris-Niza :
| Datu orokorrak ||
| Lasterketa | 77. Paris-Niza |
| Txapelketa | 2019 UCI World Tour 2.UWT |
| Etapak | 8 |
| Datak | martxoak 10 – 2019.eko martxoak 17 |
| Luzera | 1.240 km |
| Herrialdea | Frantzia |
| Irteera-lekua | Saint-Germain-en-Laye |
| Helduera-lekua | Niza |
| Taldeak | 23 |
| Parte-hartzaileak | 161 |
| Amaitu dutenak | 118 |
| Bataz besteko abiadura | 42,344 km/o |
| Emaitzak ||
| Txapelduna | Egan Bernal (Team Sky) |
| Txapeldunordea | Nairo Quintana (Movistar Team) |
| Hirugarrena | Michał Kwiatkowski (Team Sky) |
| Puntukako sailkapena | Michał Kwiatkowski (Team Sky) |
| Eskalatzailerik onena | Thomas De Gendt (Lotto-Soudal) |
| Gazte onena | Egan Bernal (Team Sky) |
| Talderik onena | Team Sky |
| ◀2018 | 2020▶ |
| | Dokumentazioa |
2019ko Paris-Niza , Paris-Niza lasterketaren 77. edizioa izan zen. Saint-Germain-en-Laye eta Niza lotu zituen, 1.240 kilometroko ibilbidearekin, zortzi etapatan banatua.

## Etapak

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | mark 10 | Saint-Germain-en-Laye – Saint-Germain-en-Laye | etapa laua | 138,5 | Dylan Groenewegen | Dylan Groenewegen |
| 2 | mark 11 | Les Bréviaires – Bellegarde | etapa laua | 163,5 | Dylan Groenewegen | Dylan Groenewegen |
| 3 | mark 12 | Cepoy – Moulins | etapa laua | 200 | Sam Bennett | Dylan Groenewegen |
| 4 | mark 13 | Vichy – Pélussin | etapa gorabeheratsua | 210,5 | Magnus Cort Nielsen | Michał Kwiatkowski |
| 5 | mark 14 | Barbentane – Barbentane | banakako erlojupekoa | 25,5 | Simon Yates | Michał Kwiatkowski |
| 6 | mark 15 | Peynier – Brignoles | etapa gorabeheratsua | 210,5 | Sam Bennett | Michał Kwiatkowski |
| 7 | mark 16 | Niza – Col de Turini | mendiko etapa | 181,5 | Daniel Felipe Martínez | Egan Bernal |
| 8 | mark 17 | Niza – Niza | bitarteko etapa | 110 | Ion Izagirre | Egan Bernal |

## Lasterketaren garapena
### 1. etapa

Iturria : ProCyclingStats :
Iturria : ProCyclingStats :

### 2. etapa

Iturria : ProCyclingStats :
Iturria : ProCyclingStats :

### 3. etapa

Iturria : ProCyclingStats :
Iturria : ProCyclingStats :

### 4. etapa

Iturria : ProCyclingStats :
Iturria : ProCyclingStats :

### 5. etapa

Iturria : ProCyclingStats :
Iturria : ProCyclingStats :

### 6. etapa

Iturria : ProCyclingStats :
Iturria : ProCyclingStats :

### 7. etapa

Iturria : ProCyclingStats :
Iturria : ProCyclingStats :

### 8. etapa

Iturria : ProCyclingStats :

## Azken sailkapenak
### Sailkapen orokorra

Iturria : ProCyclingStats :

### Taldekako sailkapena
## Kanpo estekak

* Datuak: Q57082867
* Multimedia: Paris-Nice 2019 / Q57082867
# 2019ko Poloniako Itzulia

2019ko Poloniako Itzulia :
| Datu orokorrak ||
| Lasterketa | 76. Poloniako Itzulia |
| Txapelketa | 2019 UCI World Tour 2.UWT |
| Etapak | 7 |
| Datak | abuztuak 3 – 2019.eko abuztuak 9 |
| Luzera | 1.036,2 km |
| Herrialdea | Polonia |
| Irteera-lekua | Krakovia |
| Helduera-lekua | Bukowina Tatrzańska |
| Taldeak | 22 |
| Parte-hartzaileak | 153 |
| Amaitu dutenak | 110 |
| Bataz besteko abiadura | 39,325 km/o |
| Emaitzak ||
| Txapelduna | Pavel Sivakov (Team Ineos) |
| Txapeldunordea | Jai Hindley (Team Sunweb) |
| Hirugarrena | Diego Ulissi (UAE Team Emirates) |
| Eskalatzailerik onena | Simon Geschke (CCC Team) |
| Sprinter onena | Marc Sarreau (Groupama-FDJ) |
| Saiatuena | Charles Planet (Team Novo Nordisk) |
| Talderik onena | Ineos |
| ◀2018 | 2020▶ |
| | Dokumentazioa |
2019ko Poloniako Itzulia txirrindularitza itzuli honen 76. edizioa izan zen. 2019ko abuztuaren 3 eta 9 artean egin zuten, 7 etapatan 1.036,2 kilometroko ibilbidea eginez. Krakovia hirian hasi eta Bukowina Tatrzańskan amaitu zen.

## Etapak

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | Abuk 3 | Krakovia – Krakovia | etapa laua | 132 | Pascal Ackermann | Pascal Ackermann |
| 2 | Abuk 4 | Tarnowskie Góry – Katowice | etapa laua | 153 | Luka Mezgec | Pascal Ackermann |
| 3 | Abuk 5 | Silesiako Estadioa – Zabrze | etapa laua | 150,5 | Pascal Ackermann | Pascal Ackermann |
| 4 | Abuk 6 | Jaworzno – Kocierz (Beskid Mały) | mendiko etapa | 133,7 | cancellation of the stage | Pascal Ackermann |
| 5 | Abuk 7 | Wieliczkako gatz meatzea – Bielsko-Biala | bitarteko etapa | 154 | Luka Mezgec | Pascal Ackermann |
| 6 | Abuk 8 | Zakopane – Kościelisko | mendiko etapa | 160 | Jonas Vingegaard | Jonas Vingegaard |
| 7 | Abuk 9 | Bukowina Tatrzańska – Bukowina Tatrzańska | mendiko etapa | 153 | Matej Mohorič | Pavel Sivakov |

### 4. etapa

Bjorg Lambrecht aurreko etapako istripu batean hil zenez, etapa bertan behera utzi zuten.

### 7. etapa
## Azken sailkapenak
### Sailkapena orokorra

Iturria : ProCyclingStats :

### Taldekako sailkapena
## Kanpo estekak

* Datuak: Q57166055
* Multimedia: Tour de Pologne 2019 / Q57166055
# Kashinita

Kashinita sulfuro motako minerala da.

## Ezaugarriak

Kashinita sulfuro mineralaren formula kimikoa hau da: ${\ce {(Ir,Rh)2S3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Kashinite: Mineral information, data and localities.» www.mindat.org (Noiz kontsultatua: 12-05-2019).
# Kashtiliash IV.a

Kashtiliash IV.a, Babiloniako kasitar dinastiako errege bat izan zen, K.a. 1232tik K.a. 1225 arte gobernatu zuena.
Shagarakti-Shuriashen seme eta oinordekoa izan zen. Oinordekotzaren unean, Babiloniaren egoera politikoa, ahultasunezkoa zen, Elamitar Inperioko Untash-Galek eta Asiriako Tukulti-Ninurta I.ak mehatxatua. Eraso zuen lehena, Untash-Gal izan zen, data zehatza ezagutzen ez delarik, baina, ziuraski, Kashtiliash IV.aren erregealdiaren amaiera aldera izan behar zuen.
Baina, eraso erabakiorra, Tukulti-Ninurtarena izan zen. Idazkun batean, pertsonalki babiloniarrari aurre egin ziola, garaitu, eta Asiriara kateatuta eraman zuela dio. Babiloniar ugari, exekutatu edo erbesteratuak izan ziren. Marduken estatua lapurtua izan zen, eta Asirian jarraitu zuen mende bat baino gehiagoz.
Asiriar bertsioaren arabera, Babilonia, erregeordeek gobernatu zuten zazpi urtez, noble babiloniarrak, matxinatu, eta tronuan Adam-shum-usur jarri zuten arte. Hau, baina, ez dator babiloniako errege zerrendarekin bat, non, Kashtiliash IV.a eta Adad-shum-usurren artean, beste hiru errege agertzen diren. Hiru pertsonai hauek Babiloniako erregeak edo Asiriak izendatutako erregeordeak izan ote ziren ez da zehatz ezagutzen. Pertsonaia hauen izenak, Enlil-nadin-shumi, Kadashman-Harbe II.a eta Adad-shum-iddina dira.
* Datuak: Q736190
* Multimedia: Kashtiliash IV / Q736190
# Kashubierazko Wikipedia

Kashubierazko Wikipedia Wikipediaren kashubierazko edizioa da. 2004ko apirilean jarri zen abian, eta 2009ko urriaren hasieran 2.200 artikulu zituen eta Wikipedien zerrendan 151.a zen.

## Kanpo estekak

* Kashubierazko Wikipedia
* Datuak: Q3756269
* Multimedia: Kashubian Wikipedia / Q3756269
# Kashiwa (Chiba)

Kashiwa (japonieraz: 柏市, Kashiwa-shi) Japoniako hiria da, Chiba prefeturako bosgarrena populazioari dagokionez. 2014ko erroldaren arabera 406.667 biztanle ditu.

## Geografia

Chiba prefeturaren ipar-mendebaldean dago, Shimōsa lautadan, Tokiotik oso gertu.

## Historia

Kasiwa aintzinatik populatua izan da eta historikoki Shimōsa probintziaren parte izan da. 1478an Sakainehara borroka famatua gertatu zen bertan.
Edo Aroan Tokugawa shogunerriak zuzenki kontrolatu zuen eta honek hainbat behortegia eraiki zituen bere armadarako zaldiak hazteko. Garai hortan padura eremuak dragatu ziren eta lursail berri ugari eskuratu zituen. Horrela Mito Kaidō errepideko posta hiri bihurtu ahal izan zen, bide honek Edo eta Mito lotzen zituen.
Meiji berrezarkuntzaren ondoren 1889an herri bihurtu zen. 1896an Tokiotik trenbidea iritsi zen eta merkatal herri bihurtu zen. 1930 hamarkadan instalazio militarrak eraiki ziren Kashiwan, batez ere aireportua eta ospitalea. Gaur egun ospitaleak oraindik bertan dirau, aireportua Bigarren Mundu Gerraren ondoren utzi egin zen.
Hurrengo hamarkadetan inguruko herrixkan bereganatu zituen eta 2008an hiri bihurtu zen. Gaur egun Tokioren lo-hiri ugarietako bat da.

## Ondasun nabarmenak

* Tega aintzira.
* Kashiwa santutegia.

## Iruditegia

* Tega aintzira.
* Tega aintzira.
* Kashiwa santutegia.

## Senidetutako hiriak

* Torrance (Kalifornia) (AEB)
* Chengde (Txina)
* Guam (AEB)
* Camden (Hegoaldeko Gales Berria) (Australia)
* Tsugaru (Aomori) (Japonia)

## Kanpo estekak

* (Japonieraz)(Ingelesez) Webgune ofiziala
* Datuak: Q319743
* Multimedia: Kashiwa, Chiba / Q319743
# Kashta

Maatra Kashta Kushtar dinastiako errege bat izan zen, bere anaia Alararen oinordeko bezala.
Napatatik gobernatuz, Goi Egiptogan eragin handia izan zuen, baina ez zuen kontrolatu.
Bere alaba Amenirdis I.a, Amonen Gurtzaile Jainkotiar karguan jarri ahal izan zuen, Tebasen.
Elefantina uhartean (Asuan), bere garaiko estela bat aurkitu da, Khnum jainkoaren omenezko tenpluan, eskualde honetan zuen eragina ziurtatzen duena.
El Kurruko piramideek, Kashta eta bere seme Piankhiren hilobiak dituzte, honen ondorengo izan ziren Shabako, Shabitko eta Tanutamanirenekin batera.
* Datuak: Q546639
* Multimedia: Kashta / Q546639
# Kashima santutegia

Kashima santutegia (japonieraz: 鹿島神宮 , Kashima Jingū) Ibaraki prefeturako Kashima hirian dagoen tenplo xintoista da. Urte berri egunean 600.000 japoniar biltzen dira bertan.

## Borroka arteak

Borroka arteen Kami Takemikazuchi-no-Ōkami (武甕槌大神) jainkoari dedikatua dago. Hainbat dojo ditu kenjutsu (剣術) eta kendō (剣道) praktikatzeko.

## Historia

600 urtearen inguruan fundatu zen santutegia. Kashima Ōkami zerutikjeitsi omen zen eta bere omenez Jimmu, Sujin, Yamato Takeru eta Tenji enperadorreek jaialdi erlijiosoak antolatu zituzten eta santutegia osatuz joan ziren.
Meiji berrezarkuntzaren aurretik Jingū titulua hartu zuen, santutegi inperiala, Ise santutegia eta Katori santutegiarekin batera Japoniako hiru Jingū santutegiak dira. Katori santutegia eta Kashimakoa Emishitik (iparraldeko jendearen lurraldea) hain gertu egonik inperioaren frontea osatu zuten eta soldadu ugari izaten zen santutegiotan, hortik ere borroka-arteekiko zaletasuna.
2011eko Tōhoku lurrikarak hainbat kalte eragin zizkion, besteak beste sarrerako Torii erraldoia bota zuen. 2012an Torii berri bat altxatzen hasi ziren, 2014rako bukatuko dutena.

## Jaialdia

Hamabi urtean behin, zaldiaren urtean Ofuma Jaialdi Inperial Handia ospatzen da Kashima eta Katori santutegietan. 2014ean ospatuko da berriz. Sorreratik bertatik ospatzen omen da, 1887an 12 urtean behin egitea erabaki zen.

## Iruditegia

* Sarrerako Torii-a, lurrikarak bota aurretik.

## Kanpo estekak

* (Japonieraz) Webgune ofiziala
* Datuak: Q706499
* Multimedia: Kashima-jingu / Q706499
# Kashinawa

Kashinawa (baita ere Kaxinawá, Kashinawa, Kaxynawa, Caxinawa, Caxinawá, eta Cashinahua), edo Hantxa Kuin, Amerikako jatorrizko hizkuntza bat da, Hego Amerikako mendebaldean hitz egiten dena. Pano hizkuntzen familiakoa da. 7.000 hiztun inguru ditu, batez ere Perun eta Brasilen.

## Kanpo estekak

* Datuak: Q2591230
# Kashmir (musika taldea)

Kashmir, Danimarkako rock alternatibo musika talde bat da. 1991n Kopenhagen sortu zen Nirvana izenarekin.

## Ibilbidea

1991. urtean Eistrup (gitarra eta ahotsa), Tunebjerg (baxua) eta Techau (bateria) Frederiksberg hiriko Kastanievejens Efterskole barnetegian elkartu eta heavy blues estiloko taldea sortu zuten, "Nirvana". Ostegun iluntzetan Ordrupeko Gimnasioan jotzen zuten. Urte haietan Estatu Batuetako Nirvana taldea mundu mailan ezagun bihurtu zenez danimarkarrek izena aldatzea erabaki zuten eta "Kashmir" hautatu zuten, Led Zeppelinen abesti batetik atera zuten izena. 1993an DM i Rock jaialdian bigarren postuan gelditu ziren eta orduan hasi ziren Danimarkan ezagun egiten.
2000. urtean Danimarkako Musikaren Sarietan sei sari irabazi zituzten; talde daniar onena, disko daniar onena (The Good Life), Danimarkako rock disko onena (The Good Life), Konpositore daniar onena, Ekoizle daniar onena, bideoklip daniar onena ("Mom in Love, Daddy in Space"). 2001ean Henrik Lindstrand sartu zen taldean, gitarra eta teklatuak jotzen. 2004an Danimarkako Musikaren Sarietan beste lau sar eskuratu zituzten; talde daniar onena, disko daniar onena (Zitilites), bideoklip daniar onena ("Rocket Brothers") eta portada onena (Zitilites).
2005ean No Balance Palace diskoa atera zuten. Kolaborazio handiak izan zituzten; Lou Reedek olerki bat errezitatu zuen "Black Building" kantuan eta David Bowiek "The Cynic" kantuan Eistrupekin batera abestu zuen.
Atsedenaldi baten ondoren 2010an zazpigarren diskoa atera zuten eta ondoren beste bi etorri ziren. 2017an taldeak jarduna eten zuen eta 2022an bira bati ekin diote, baina momentuz bertan behera utzi behar izan dute COVI-19aren eraginez.

## Diskografia
### Diskoak

* Travelogue (1994)
* Cruzential (1996)
* The Good Life (1999)
* Home Dead (2001)
* Zitilites (2003)
* No Balance Palace (2005)
* The Aftermath (2005) - zuzeneko diskoa
* Trespassers (2010)
* Katalogue (2011)
* E.A.R. (2013)

### EPak

* Child of Kashmir (1991) - demoa
* Kashmir Cabaret (1992) - demoa
* Travelogue: The EP (1995)
* The Epilogue EP (1995)
* A Selection of Two Lilies EP (2003)
* Extraordinaire EP (2010)

## Erreferentziak

* 1 2 «DMA hjemmeside - dr.dk/DMA» archive.ph 2007-03-11 (Noiz kontsultatua: 2022-08-29).
* ↑ «Black Building» www.loureed.it (Noiz kontsultatua: 2022-08-29).
* ↑ (Ingelesez) «Tv Talks About Kashmir's Special Guests» David Bowie (Noiz kontsultatua: 2022-08-29).
* ↑ (Danieraz) «Kashmir klar med nye koncertdatoer» gaffa.dk (Noiz kontsultatua: 2022-08-29).

## Kanpo estekak

* Datuak: Q127679
* Multimedia: Kashmir (musical group) / Q127679
# 5229 Irurita

5229 Irurita asteroide gerrikoan dagoen asteroide bat da, 1987ko otsailaren 23an Henri Debehognek aurkitua La Silla behatokitik, Txilen.
Baztango Irurita herriaren izena darama.

## Erreferentziak

* ↑ «JPL Small-Body Database Browser» ssd.jpl.nasa.gov (Noiz kontsultatua: 2020-12-28).
* ↑ Schmadel, Lutz D.. (2003). Dictionary of minor planet names. (5th rev. & enl. ed. argitaraldia) Springer ISBN 978-3-540-29925-7. PMC 184958390. (Noiz kontsultatua: 2020-12-28).

## Kanpo estekak

* Datuak: Q709515
# 523
## Heriotzak

* Abuztuaren 6a – Hormisdas, Aita santua.

## Kanpo estekak

* Datuak: Q31642
* Multimedia: 523 / Q31642
# 521 Brixia

521 Brixia, asteroide gerrikoan aurkitutako 521. asteroidearen izena da. 1904ko urtarrilak 10ean aurkitu zuen Raymond Smith Dugan astronomo estatubatuarrak Heidelbergeko behatokitik. Asteroide honen behin-behineko izendapen zientifikoa, 1904 NB zen. C motako asteroide bat da, ziuraski karbonoz osatua dagoena.

## Kanpo estekak

* Datuak: Q155117
* Multimedia: 521 Brixia / Q155117
# 520 Franziska

520 Franziska, asteroide gerrikoan aurkitutako 520. asteroidearen izena da. 1903ko urriak 27an aurkitu zuten Max Wolf eta Paul Götz astronomo alemaniarrek Heidelbergeko behatokitik. Asteroide honen behin-behineko izendapen zientifikoa, 1903 MV zen.

## Kanpo estekak

* Datuak: Q155104
# 520ko hamarkada

520ko hamarkadak 520etik 529. urtera bitarteko iraupena du, biak barne.
| Hamarkadak: | 510koa - 520koa - 530koa |
| Urteak: | 520 521 522 523 524 525 526 527 528 529 |

## Kanpo estekak

* Datuak: Q242428
* Multimedia: 520s / Q242428
# 522
## Gertaerak

* Severino Boezio espetxeratu zuten, Teodoriko Handiaren aurka ustez konspiratzegatik.
* Amalariko bisigodoen errege bihurtu zen.
* Yusuf dhu-Nuwasek agintea eskuratu zuen Yemenen.

## Jaiotzak

* Chen Qian enperadorea

## Kanpo estekak

* Datuak: Q32903
* Multimedia: 522 / Q32903
# 522 Helga

522 Helga, asteroide gerrikoan aurkitutako 522. asteroidearen izena da. 1904ko urtarrilak 10ean aurkitu zuen Max Wolf astronomo alemaniarrak Heidelbergeko behatokitik. Asteroide honen behin-behineko izendapen zientifikoa, 1904 NC zen.

## Kanpo estekak

* Datuak: Q155129
# 523 Ada

523 Ada, asteroide gerrikoan aurkitutako 523. asteroidearen izena da. 1904ko urtarrilak 27an aurkitu zuen Raymond Smith Dugan astronomo estatubatuarrak Heidelbergeko behatokitik. Asteroide honen behin-behineko izendapen zientifikoa, 1904 ND zen.

## Kanpo estekak

* Datuak: Q155140
# 520 Park Avenue

520 Park Avenue East 60th Street-ean, Park Avenueko (Manhattan, New York) mendebaldean, kokatutako etxe orratz bat da. Robert A. M. Sternek diseinatua, 450 milioi dolarreko kostua izan du guztira. Zeckendorf-ek, Higiezinen sustatzaileak, 2017an amaituko du.

## Diseinua

Stern-en beste obra batzuen antzera, eraikina estilo neoklasikokoa da. Eraikinaren kanpoaldea kareharriz estalita dago, Stern-en beste etxe orratz batzuek bezala, esate baterako, 15 Central Park West . 520 Park-ek Stern-ek Manhattanen diseinatutako hiru etxe orratzik baxuena da, 30 Park Place-rekin eta 220 Central Park South-ekin batera.

## Instalazioak

Eraikinak lorategia, haurrentzako jolastokia, igerilekua eta gimnasioa ditu. Gonbidatuentzako eta upategi pribatuentzako gelak ere eskuragarri daude.

## Kanpo estekak

* Datuak: Q2631831
* Multimedia: 520 Park Avenue / Q2631831
# 521
## Jaiotzak

* Abenduaren 7a – San Kolunba, fraile misiolari gaelikoa (h. 597).

## Heriotzak

* Uztailaren 17a – Magnus Felix Ennodius, Paviako gotzain eta latinezko idazlea (j. 473).

## Kanpo estekak

* Datuak: Q31436
* Multimedia: 521 / Q31436
# Al-Maghtas

Al-Maghtas (arabieraz: المغطس‎, hebreeraz: בית עברה‎; euskaraz: «bataioa») ekialdeko Jordanian dagoen aztarnategi arkeologikoa da. Tradizioaren arabera, Jesusen Bataioa gertatu zen lekua da. Berez, bi aztarnategi dira: Jabal Mar-Elias (euskaraz: «Eliasen muinoa») izeneko monasterioaren aztarnak eta Jordan ibaiaren gertuko ertza.
UNESCOk Gizateriaren Ondare izendatu zituen 2015ean.

## Erreferentziak

* ↑ (Ingelesez) Tharoor, Ishaan. (2015-7-13). «U.N. backs Jordan's claim on site where Jesus was baptized» The Washington Post.

## Kanpo estekak

* Datuak: Q12193567
* Multimedia: Baptism place / Q12193567
# Al-Masry SC

Al-Masry SC (izen osoa, Al Masry Sporting Club), Egiptoko futbol talde bat da, Port Said.

## Palmaresa
### Egipton: 21

* Egiptoko Kopa (1): 1998.
* Hussein Sultanaren Kopa (3): 1933, 1934, 1937.
* Suezko kanale Liga (17): 1932, 1933, 1934, 1935, 1936, 1937, 1938, 1939, 1940, 1941, 1942, 1943, 1944, 1945, 1946, 1947, 1948.

## Kanpo estekak

* (Arabieraz) Webgune ofiziala
* Datuak: Q286490
* Multimedia: Al Masry SC / Q286490
# Al-Kindi

Yaʻqūb ibn Isḥāq al-Kindī (Kufa, egungo Irak, 786 – Bagdad, 873), Al-Kindi edo Alkindus izenez ezaguna, arabiar filosofoa izan zen; arabiarren filosofoa deitua.

## Pentsamendua

Filosofiak garai hartan zuen esanahiarekin bat zetozen alor asko landu zituen: metafisika, matematika, astronomia, astrologia, musika, gauza ezkutuen jakintza eta izadiaren zientziak.
Bilaketa filosofikoaren eta igarleen agerpenaren arteko oinarrizko adostasunak gorpuzten zuen bere teoria; logika eta filosofia biltzen dituen giza zientzia (ilm insani) eta igarleei bakarrik dagokien jainkozko zientzia (ilm ilahi) bereizten zituen; ezagutzaren bi maila zirela uste zuen eta ez inondik ere elkarren aurkako bi pentsaera.
Jainkoaren jardueraren eta izadiaren jardueraren arteko bereizketa egiten zuen. Atenasko neoplatonisten, Aristotelesen eta neopitagorikoen eragina izan zuen, baina eragin horiek islamen ikuspegi orokorraren baitan sartzen zituen; al-Kindik filosofiaren bidea argitzen duten argiontzitzat zituen egiak.
Bagdadeko Jakintzaren Etxearen ildotik itzultzaile askorekin jardun zuen elkar lanean greziarren lan klasikoak musulmanen artean zabaltzeko.
Lan asko idatzi zituen baina gehienak galdu dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 11 or..
* Datuak: Q179759
* Multimedia: Al-Kindi / Q179759
# Al-Ittihad FC

Al-Ittihad SFC (arabieraz: نادي الإتّحاد العربي السعودي‎) Saudi Arabiako futbol talde ezaguna da, Jidda hirikoa. Saudi Arabiako futbol liga 8 aldiz irabazi du eta birritan izan da Asiako txapelduna.

## Palmaresa
### Saudi Arabian: 29

* Saudi Arabiako liga (9): 1981–82, 1996–97, 1998–99, 1999–2000, 2000–01, 2002–03, 2006–07, 2008–09, 2022-23
* Errege kopa (9): 1958, 1959, 1960, 1963, 1967, 1988, 2010, 2013, 2018
* Pritzearen Kopa (8): 1958, 1959, 1963, 1991, 1997, 2001, 2004, 2016–17
* Saudi Arabiako Superkopa (1): 2022
* Federazioaren Kopa (1): 1974
* Majed Printzearen Kopa (1): 1986

### Nazioartean: 3

* Asiako Txapeldunen Liga:
** Txapeldun (2): 2004, 2005
** Finalista (1): 2009
* Asiako Errekopa (1): 1998-99

## Kanpo estekak

* Datuak: Q309480
* Multimedia: Al-Ittihad / Q309480